2008 թվականին Արտուշ Օհանյանը Խաժակ Թանանյանին նամակով հայտնել էր, որ հողամասն իր սեփականությունն է, սրճարանի տիրոջն առաջարկելով ազատել «ինքնակամ զբաղեցված տարածքը»: Օհանյանը նաեւ հայց էր ներկայացրել դատարան, եւ դատարանի վճռի համաձայն, ԴԱՀԿ աշխատակիցների ներկայությամբ, Թանանյանն ապամոնտաժել էր կանաչ տարածքում առկա տաղավարները: Սրճարանի սեփականատերը թողել էր կանաչով պատված զրուցարանները, որոնց վերաբերյալ դատարանը որեւէ վճիռ չի կայացրել: